પોલીસે લોસ એન્જલસમાં એક વ્યક્તિની ધરપકડ કરી હતી, જેની કારમાં શસ્ત્રો અને બોમ્બ બનાવવાની સામગ્રી હતી. પોલીસે જણાવ્યું હતું કે ઝડપાયેલ શખસ લોસ એન્જલસમાં આયોજિત ગે પરેડમાં હુમલો કરવા માગતો હતો. પોલીસના જણાવ્યા અનુસાર ઈન્ડિયાનાનો રહેવાસી ૨૦ વર્ષનો જેમ્સ હોવેલ રવિવારે સેન્ટા મોનિકા પાસેથી પોલીસના હાથે ઝડપાઈ ગયો હતો. પોલીસે તેની ધરપકડ કરી હતી અને તેની કારની તલાસી લેતાં તેમાં અનેક શસ્ત્રો, દારુગોળો અને બોમ્બ બનાવવાની વિસ્ફોટક સામગ્રી મળી આવી હતી.